armvectores/hy_wikipedia_2023 huggingface dataset:
Լոպատկինո (գյուղ, Յարցևսկի շրջան)

Լոպատկինո (ռուս.՝ Лопаткино), գյուղ Ռուսաստանի, Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեսեգար դե Տախո

Մեսեգար դե Տախո (իսպ.՝ Mesegar de Tajo), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Twrri[ws շրջանում։ Տարածքը կազմում է 18 կմ2, բնակչությունը` 243 մարդ (2010 թվականի տվյալներով)։ Պրովինցիայի վարչական կենտրոնից գտնվում է 53 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք(չաշխատող հղում)
Diputación de Toledo
Mesegar
Web no oficial
Պոզիտրոնիում

Պոզիտրոնիում, պոզիտրոնի և Էլեկտրոնի կապված վիճակ, նման է ջրածնի ատոմին, որում պրոտոնը փոխարինված է պոզիտրոնով։


== Պատմություն ==
Պոզիտրոնիումի գոյությունը կանխագուշակել է հարավսլավացի գիտնական Ս․ Մոհորովիչիչը (S․Mohorovicic) 1934 թվականին, իսկ փորձով հայտնաբերել է Մ․ Դոյչը (M․Deutsch, ԱՄՆ) 1951 թվականին։


== Հատկություններ ==
Պոզիտրոնիումի զանգվածը հավասար է երկու էլեկտրոնային զանգվածի։ Եթե ջրածնի ատոմում էլեկտրոնը պտույտ է կատարում իրենից 1836 անգամ ծանր, գրեթե անշարժ պրոտոնի շուրջը, ապա պոզիտրոնիումում հավասար զանգված ունեցող էլեկտրոնն ու պոզիտրոնը պտտվում են ընդհանուր ծանրության կենտրոնի շուրջը հավասար հեռավորությամբ։ Այդ պատճառով պոզիտրոնիումի միջին չափերը երկու անգամ մեծ են ջրածնի ատոմի չափերից, իսկ չգրգռված մակարդակների էներգիան երկու անգամ փոքր է ջրածնի համապատասխան մակարդակների էներգիայից։
Ջրածնի ատոմի և պոզիտրոնիումի ամենակարևոր տարբերությունն այն է, որ վերջինս կայուն չէ։ Պոզիտրոնը և էլեկտրոնը կարող են անիհիլացվել ու փոխարկվել երկու կամ ավելի γ-քվանտների։ Պոզիտրոնիումի կյանքի տևողությունը կախված է նրանից, թե ինչպիսի վիճակում են էլեկտրոնն ու պոզիտրոնը կազմում կապված համակարգ։


=== Կյանքի տևողություն ===
Պոզիտրոնիումի կյանքի տևողությունը կախված է նրանից, թե ինչպիսի վիճակում են էլեկտրոնն ու պոզիտրոնը կազմում կապված համակարգ։ Երբ դրանց սպինները հակագուգահեռ են, գոյանում է սինգլետ վիճակ (s = 0 գումարային սպինով), որը կոչվում է պարապոզիտրոնիում։ Սկզբնական սպինննրի զուգահեռ լինելու դեպքում առաջանում է տրիպլետ վիճակ (s= 1), որը կոչվում է օրթոպոզիտրոնիում։
Պոզիտրոնիումը իսկկորեն չեզոք համակարգ է և ունի որոշակի լիցքային զույգություն՝ պարապոգիտրոնիումի հիմնական վիճակը լիցքորեն զույգ է, իսկ օրթոպոգիտրոնիումինը՝ լիցքորեն կենտ։ Քանի որ γ-քվանտը լիցքորեն կենտ մասնիկ է, ապա պարապոզիտրոնիումի կյանքի տևողությունը հիմնական վիճակում որոշվում է

  
    
      
        
          e
          
            +
          
        
        
          e
          
            −
          
        
        →
        2
        γ
      
    
    {\displaystyle e^{+}e^{-}\rightarrow 2\gamma }
  պրոցեսի հավանականությամբ և կազմում է τ0= 1,2 · 10−10 վրկ, իսկ օրթոպոզիտրոնիումի կյանքի տևողությունը պայմանավորված է

  
    
      
        
          e
          
            +
          
        
        
          e
          
            −
          
        
        →
        3
        γ
      
    
    {\displaystyle e^{+}e^{-}\rightarrow 3\gamma }
  պրոցեսով և ավելի մեծ է (τ0= 1,4 · 10−7)։ Պոզիտրոնիումը նման է ջրածնի ատոմին նաև քիմիական հատկություններով (քիմ․ նշանը՝ Ps) և կարող է ծառայել իբրե «նշակիր ատոմ» կամ օգտագործվել նյութերի ֆիգիկաքիմիական հատկությունների հետազոտման համար։


== Գրականություն ==
Берестецкий В․ Б., Лифшиц Е․ М․, Питаевский Л․ П․, Релятивистская квантовая теория, ч․ 1, М․, 1968.
Гольданский В․ И․, Физическая химия позитрона и позитрония, М․, 1968.
Անկյունակապ (համաստեղություն)

Անկյունակապ, փոքր և աննկատելի համաստեղություն հարավային կիսագնդում՝ Կարիճ և Կենտավրոս համաստեղությունների միջև։ Դա առաջին անգամ ստեղծվել է Նիկոլա Լուի Լակայլի կողմից, 1750-ականների մեջտեղում, երբ նա Բարեհուսո հրվանդանում էր գտնվում։
Հետևյալ առարկաները գտնվում են Անկյունակապ համաստեղությունում՝


== Աղբյուրներ ==
(9041) Տակենե

(9041) Տակենե (անգլ.՝ Takane), աստերոիդ աստերոիդների հիմնական գոտում։ Հայտնաբերվել է 1991 թվականի փետրվարի 9-ին Սատորու Օտոմոյի և Օսամու Մուրամացուի կողմից Կիյոսատոյում։
Միջին հեռավորությունը Արեգակից կազմում է 2,204066 ա. մ., առավելագույնը մոտենում է 2,0575 ա. մ. հեռավորության վրա և հեռանում 2,3506 ա. մ.։ Արեգակի շուրջ մեկ ամբողջական պտույտ է կատարում 1195,19 երկրային օրվա ընթացքում, իր ուղեծրով շարժվելով միջինում 0,301209 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9041) Տակենե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բյուկ (Արեշի գավառ)

Բյուկ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 101 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ինչպես դառնալ մեծ

«Ինչպես դառնալ մեծ» (ռուս.՝ «Как стать большим»), խորհրդային տիկնիկային մուլտիպլիկացիոն ֆիլմ՝ ստեղծված 1967 թվականին ռեժիսոր Վլադիմիր Դեգտյարյովի կողմից «Սոյուզմուլտֆիլմ» կինստուդիայում։ Մուլտֆիլմը պատմում է կատվի ձագի մասին, որը ցանկանում է շուտ մեծանալ։


== Սյուժե ==
Մուլտֆիլմը պատմում է փոքրիկ կատվիկի մասին, որը շատ է ուզում արագ մեծանալ։ Խորանարդիկները հատակին դասավորելիս նա ոչ մի կերպ չի կարողանում գտնել անհրաժեշտ խորանարդիկը, ինչի պատճառով շատ է վրդովվում։ Սրտնեղությունից կատվիկը հատակով մեկ շաղ է տալիս բոլոր խաղալիքները, և նրա տատը դառնորեն թափահարում է գլուխն ու նրան անվանում փոքրիկ։ Կատվիկը դուրս է վազում փողոց, սակայն այնտեղ էլ նրան ոչ ոք լուրջ չի ընդունում, և ամեն մեկը նրան խորհուրդ է տալիս, թե ինչպես կարելի է արագ մեծանալ։
Արջուկը խորհուրդ է տալիս բարձրանալ բարձր ծառի վրա, բայց այնտեղ կատվիկն ավելի փոքր է դառնում, ճանապարհամերձ սունկը հավատացնում էր, որ արագ աճել կարելի է անձրևի տակ, բայց դա էլ չի օգնում կատվիկին։ Վերջապես արևը նրան խորհուրդ է տալիս հավաքել խաղալիքները, ինչն էլ կատվիկը պատրաստակամությամբ կատարում է։ Ի զարմանս կատվիկի՝ տատիկը, վերադառնալով տուն, ուրախությամբ ասում է, որ իր թոռն արդեն մեծացել է։


== Ստեղծողներ ==


=== Դերերը հնչյունավորել են ===


== Տեսահոլովակ ==
Մուլտֆիլմը թողարկվել է VHS-ով (1990-ական թվականների սկզբին) և DVD-ով (2000-ական թվականներին) «Крупный план» ընկերության կողմից։ Ձայնագրության ընթացքույմ կատարվել է պատկերի ու ձայնի թվային վերականգնում։ «Ինչպես դառնալ մեծ» մուլտֆիլմից բացի սկավառակում ընդգրկվել են նաև այլ մուլտֆիլմեր՝ «Жёлтик», «Գետաձիու մասին, որը վախենում էր պատվաստումներից», «Ուլիկը, որ հաշվում էր մինչև տասը», «Ամենափոքր անձրևիկը», «Նվիրական երազանք», «Փղիկն ու նամակը», «Кубик и Тобик», «Коротышка — зелёные штанишки»։

Ձայն — Ռուսերեն Dolby Digital 5.1 Stereo, Ռուսերեն Dolby Digital 1.0 Mono,
Տարածաշրջանային կոդ — 0 (All),
Պատկեր — Standart 4:3 (1,33:1),
Գույն — PAL,
Փաթեթավորում — Կոլեկցիոն հրատարակություն,
Տարածող — Крупный План։


== Գրականություն ==
Геннадий Цыферов Как стать большим. — Москва: Яблоко, 2010. — (Мультсказка). — ISBN 978-5-9470-7141-2 Художник Сазонова Т., Прытков Ю. Иллюстрации и текст по мультфильму.


== Ծանոթագրություններ ==


== Արտաքին հղումներ ==
«Ինչպես դառնալ մեծ» մուլտֆիլմը «Անիմատոր.ռու» կայքում
«Ինչպես դառնալ մեծ» մուլտֆիլմը Мультик.ру կայքում
(1422) Ստրոմգրենիա

(1422) Ստրոմգրենիա (անգլ.՝ Stromgrenia), աստերոիդ աստերոիդների հիմնական գոտում։ Հայտնաբերվել է 1936 թվականի օգոստոսի 23-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,247313 ա. մ., առավելագույնը մոտենում է 1,8714 ա. մ. հեռավորության վրա և հեռանում 2,6232 ա. մ.։ Արեգակի շուրջ մեկ ամբողջական պտույտ է կատարում 1230,53 երկրային օրվա ընթացքում, իր ուղեծրով շարժվելով միջինում 0,292556 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,68° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1422) Ստրոմգրենիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բարսկոե-Տատարովո

Բարսկոե-Տատարովո (ռուս.՝ Барское-Татарово), գյուղ Ռուսաստանի Վլադիմիրի մարզի Վյազնիկովսկի շրջանի կազմում։
Բնակչությունը 2010 թվականին գրանցված տվյալներով կազմում էր 1249 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալիսաֆի (ավերակ)

Անվան այլ կիրառումների համար տե՛ս՝ Ալիսաֆի (այլ կիրառումներ)Ալիսաֆի, ավերակ գյուղ Արևելյան Հայաստանում, Կարսի մարզի Կարսի գավառում, Սարիղամիշի շրջանում։ Գտնվում էր Ալիսաֆի գյուղի մոտ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
(1915) Կետսալկոատլ

(1915) Կետսալկոատլ (անգլ.՝ Quetzalcoatl), աստերոիդ ամուրի ընտանիքում։ Հայտնաբերվել է 1953 թվականի մարտի 9-ին Ալբերտ Վիլսոնի կողմից Պալոմարում։
Միջին հեռավորությունը Արեգակից կազմում է 2,543975 ա. մ., առավելագույնը մոտենում է 1,0925 ա. մ. հեռավորության վրա և հեռանում 3,9954 ա. մ., իսկ Երկրի ուղեծրին Կետսալկոատլ աստերոիդը նվազագույնը մոտենում է 0,1101 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1482,07 երկրային օրվա ընթացքում, իր ուղեծրով շարժվելով միջինում 0,242904 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 20,4° անկյուն։
Կետսալկոատլ աստերոիդը պատկանում է Ալինդայի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 2,5 ա. մ. մեծ կիսաառանցքով և ունեն 0,4 - 0,65 էքսցենտրիսիտետ։ Այս աստերոիդները գտնվում են Յուպիտերի հետ ուժեղ 3:1 ուղեծրային ռեզոնանսի մեջ, ինչպես նաև ունեն ևս մեկ ուժեղ ռեզոնանս, այս անգամ արդեն Երկրի հետ՝ 1:4։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1915) Կետսալկոատլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աարոն Հանտ

Ահարոն Հանտ (գերմ.՝ Aaron Hunt, սեպտեմբերի 4, 1986(1986-09-04), Գոսլար, Ստորին Սաքսոնիա, Գերմանիայի Ֆեդերատիվ Հանրապետություն), գերմանացի կիսապաշտպան, որը հանդես է գալիս գերմանական «Վոլֆսբուրգում»։


== Ակումբին կարիերա ==


=== «Վերդեր» ===
Իր առաջին պրոֆեսիոնալ պայմանագիրը կնքել է 2003 թվականին՝ «Վերդեր»-ի հետ։ Գերմանական ակումբի կազմում ֆուտբոլիստը հանդես է եկել 2014 թվականին։


=== «Վոլֆսբուրգ» ===
2014 թվականի մայիսի 27-ին Հանտը տեղափոխվել է գերմանական «Վոլֆսբուրգ», և թիմի հետ կնքել պայմանագիր մինչև 2017 թվականը։


== Ազգային հավաքական ==
2009 թվականից սկսած Հանտը հանդես է գալիս Գերմանիայի ազգային հավաքականում։


== Ձեռքբերումներ ==


=== «Վերդեր» ===
Գերմանիայի սուպերգավաթակիր - 2007
Գերմանիայի գավաթակիր - 2009
Եվրոպայի լիգայի եզրարափակչի մասնակից - 2009


== Ծանոթագրություններ ==


== Արտաքին հղումներ ==
Պրոֆիլը footballdatabase.eu կայքում
(8953) 1998 FC61

(8953) 1998 FC61, աստերոիդ աստերոիդների հիմնական գոտում։ Հայտնաբերվել է 1998 թվականի մարտի 20-ին ԼԻՆԵԱՐ ծրագրի կողմից Սոկոռոյում։
Միջին հեռավորությունը Արեգակից կազմում է 2,949178 ա. մ., առավելագույնը մոտենում է 2,6998 ա. մ. հեռավորության վրա և հեռանում 3,1985 ա. մ.։ Արեգակի շուրջ մեկ ամբողջական պտույտ է կատարում 1849,91 երկրային օրվա ընթացքում, իր ուղեծրով շարժվելով միջինում 0,194604 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,34° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8953) 1998 FC61 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հրանտ Բատիկյան

Հրանտ Գևորգի Բատիկյան (դեկտեմբերի 26 1909 (հունվարի 8 1910), Բաքու, Ռուսական կայսրություն - մարտի 31, 1983(1983-03-31), Երևան, Հայկական ԽՍՀ, ԽՍՀՄ), հայ կենսաբան-գենետիկ, կենսաբանական գիտությունների դոկտոր (1950), պրոֆեսոր (1951), ՀԽՍՀ գիտության վաստակավոր գործիչ (1961)։


== Կենսագրություն ==
Ծնվել է Բաքվում։ 1926 թվականին ընդունվել է ԵՊՀ գյուղատնտեսական ֆակուլտետ, 1930 թվականին՝ Լենինգրադի (այժմ Սանկտ Պետերբուրգ) համամիութենական բուսաբուծության ինստիտուտի ասպիրանտուրա։ 1936 թվականին պաշտպանել է թեկնածուական, 1950 թվականին՝ դոկտորական ատենախոսություն։ 1951 թվականին նրան շնորհվել է պրոֆեսորի կոչում։
Մինչև 1937 թվականն աշխատել է Լենինգրադի համամիութենական բուսաբուծության ինստիտուտում որպես ավագ գիտաշխատող։ 1937 թվականին վերադարձել է Հայաստան և գործուն մասնակցություն ունեցել ԽՍՀՄ ԳԱ հայկական մասնաճյուղի (Արմֆան) հիմնադրման աշխատանքներին։ Այստեղ նա սկզբում աշխատել է որպես գիտական քարտուղար, 1938-1940 թվականներին՝ Արմֆանի «Տեղեկագրի» խմբագիր, 1940-1941 թվականներին՝ նախագահության անդամ, ինչպես նաև տնօրենի՝ ակադեմիկոս Հովսեփ Օրբելու տեղակալ։ Միաժամանակ դասախոսել է ԵՊՀ-ում և գյուղատնտեսական ինստիտուտում։ 1943-1949 թվականներին եղել է Հայաստանի ԳԱ գենետիկայի ինստիտուտի ավագ գիտաշխատող։

1950-1980 թվականներին ղեկավարել է ԵՊՀ դարվինիզմի և գենետիկայի ամբիոնը, 1963 թվականին՝ հիմնադրել և ղեկավարել է նաև բջջաբանության պրոբլեմային լաբորատորիան։ 1950-1963 թվականներին և 1968-1978 թվականներին եղել է ԵՊՀ կենսաբանության ֆակուլտետի դեկան։ Այդ տարիներին նրա ջանքերով ստեղծվել են կենսաքիմիայի, հողագիտության և ագրոքիմիայի, կենսաֆիզիկայի ամբիոններ։
1963-1966 թվականներին եղել է ԵՊՀ ռեկտոր։
Հեղինակ է ավելի քան 150 գիտական աշխատությունների, ձեռնարկների և մենագրությունների։ Հիշարժան են նրա «Վեգետատիվ և սեռական հիբրիդների համեմատական ուսումնասիրությունը բույսերում» (ռուսերեն, Երևան, 1951) մենագրությունը, «Բույսերի գենետիկայի՝ սելեկցիայի հիմունքներով գործնական պարապմունքների ձեռնարկ» (Երևան, 1959) աշխատությունը։
Ավելի քան 30 տարի եղել է ՀԽՍՀ ԳԱ «Հայաստանի կենսաբանական հանդես» (1954-1978) ամսագրի խմբագիր, միաժամանակ՝ ԽՍՀՄ Նախարարների խորհրդի՝ գիտության և տեխնիկայի պետական կոմիտեին կից «Մարդը և կենսոլորտը» խորհրդի անդամ։
Վախճանվել է Երևանում։


== Ծանոթագրություններ ==
Shelby Mustang

Shelby Mustang  (ռուս.՝ Shelby Mustang) «Ford Mustang»-ի բարձր տեխնոլոգիաներով օժտված տարբերակն է, որը 1965-1970 թվականներին արտադրվել է Ֆորդ ընկերության կողմից։ «Shelby»-ն եղել է «Ford Mustang»-ի շարքից, որը ձևափոխվել է Քերոլ Շելբիի ընկերության կողմից և վաճառվել «Shelby GT»-ի անվան տակ` «Shelby Cobra»-յի լոգոտիպներով։ 1968 թվականից  մոդելը համապատասխանաբար սկսել է անվանվել «Shelby 500» կամ «Shelby 350»: Ֆորդը իր արտադրական կարողություններով օգնել է «Corvette»-ի հետ մրցակցել (նման կերպով աջակցում է Chevrolet-ը)։
2007 թվականին, հինգերորդ սերնդի «Ford Mustang»-ի ներկայացումից հետո, «Shelby» անվանումը վերադարձավ «Mustang»-ի նոր բարձր տեխնոլոգիաներով օժտված տարբերակների համար։ Ներկայացվել է երկու տարբերակով` «GT500» և 2015 թվականից` «GT350»: «GT350»-ը թողարկվել է մթնոլորտային շարժիչով, իսկ «GT500-»ը` մեքենաշինական ներմղիչով։ Ինչպես նաև գոյություն ունի հարմարեցված տարբերակ` «GT350R»: 2011 թվականի «Shelby GT500» մոդելի զանգվածը կազմում է մոտավորապես 1735 կգ։        


== Ծանոթագրություններ ==
Տարածություն (մաթեմատիկա)

Անվան այլ կիրառումների համար տե՛ս՝ Տարածություն (այլ կիրառումներ)Տարածություն, մաթեմատիկական հասկացություն՝ իրական տարածության վերացարկումն ու ընդհանրացումը։
Պատմականորեն առաջին մաթեեմատիկական տարածությունը էվկլիդեսյան եռաչափ տարածությունն է, որտեղ, վերանալով իրական առարկաների նյութական բովանդակությունից ու որակական հատկություններից, ստեղծվել են վերացական կետի, գծի, հարթության, մակերևույթի, մարմնի և այլ երկրաչափական պատկերների հասկացությունները և սահմանվել որոշակի հարաբերություններ նրանց միջև՝ կառուցվել է Էվկլդեպան երկրաչափությունը (մ․ թ․ ա․ III դ․)։
19-րդ դար սկսած՝ գիտության զարգացմանը զուգընթաց, «կետ», «մաթեմատիկական տարածություն», «երկրաչափություն» հասկացությունները հետզհետե ավելի ընդհանրացվել ու վերացարկվել են։


== Տես նաև ==
Տարածություն
Լայոշ Տիխի

Լայոշ Տիխի (հունգ.՝ Tichy Lajos, 21 մարտի, 1935, Բուդապեշտ, Հունգարիա – 6 հունվարի, 1999, Բուդապեշտ), հունգարացի ֆուտբոլիստ (հարձակվող) և ֆուտբոլային մարզիչ։


== Կենսագրություն ==
Լայոշ Տիխին ծնվել է 1935 թվականի մարտի 21-ին Բուդապեշտում։ Այնտեղ էլ նա սկսել է իր ֆուտբոլային կարիերան՝ խաղալով ՄԵՄՕՍ և «Լոկոմոտիվ» ակումբներում։ 1953 թվականին Լայոշ Տիխին տեղափոխվել է «Հոնվեդ», որի կազմում իր դեբյուտը կատարել է մարտի 7-ին, երբ փոխարինման է դուրս եկել «Շալգոտարյանի» դեմ խաղում և 19 րոպե անց գրավել հակառակորդի դարպասը։ Ակումբի կազմում Տիխին երկու անգամ դարձել է Հունգարիայի չեմպիոն։ Սակայն 1956 թվականի Հունգարական հեղափոխության պատճառով թիմի խաղացողների մի մասը, որոնց թվում էին ակումբի առաջատար խաղացողներ Ֆերենց Պուշկաշը, Շանդոր Կոչիշը և Զոլտան Ցիբորը, լքել են ակումբն ու հեռացել երկրից։
Միայն 1959 թվականին է ակումբը կարողանում կրկին հաջողության հասնել՝ հաղթելով Հունգարայի գավաթի ու Միտրոպայի գավաթի խաղարկություններում։ Խփելով 7 գոլ՝ նա դառնում Միտրոպայի գավաթի խաղարկության, ինչպես նաև նույն թվականին ճանաչվում է Հունգարիայի առաջնության լավագույն ռմբարկու և Հունգարիայի տարվա ֆուտբոլիստ։ Հետագայում Լայոշ Տիխին ևս չորս անգամ ճանաչվում է Հունգարիայի առաջնության լավագույն ռմբարկու։ «Հոնվեդի» կազմում նա անցկացնում է ընդհանուր առմամբ 320 խաղ և խփում 244 գոլ։

1955 թվականից մինչև 1971 թվականը Լայոշ Տիխին խաղացել է Հունգարիայի հավաքականում, որի կազմում իր դեբյուտը կատարել է 1955 թվականի մայիսի 5-ին, երբ փոխարինման է դուրս եկել Նորվեգիայի հավաքականի դեմ խաղում և գոլ խփել 11 րոպե անց։ Այդ խաղում նրա թիմը հաղթել է 5։0 հաշվով։ Այն բանից հետո, երբ հավաքականից հեռացել են «Ոսկե թիմի» խաղացողների մեծ մասը, Լայոշ Տիխին փորձել է թիմում գրավել Պուշկաշի տեղը։ 1958 թվականի աշխարհի առաջնությունում հունգարացիներն զբաղեցրել են երրորդ տեղը խմբում։ Այդ առաջնությունում Տիխին խփել է չորս գոլ չորս խաղում (նրա թիմը խփել էր ընդհանուր առմամբ 7 գոլ)։ 1962 թվականի աշխարհի առաջնությունում հունգարացիները հասել են քառորդ եզրափակիչ, որտեղ պարտվել են Չեխոսլովակիայի հավաքականին․ այդ առաջնությունում Տիխին խփել էր երեք գոլ չորս խաղում։ 1966 թվականի աշխարհի առաջնությունում Լայոշ Տիխին խաղադաշտ դուրս չի եկել։
Խաղացողի կարիերան ավարտելուց հետո Լայոշ Տիխին՝ որպես մարզիչ, աշխատել է «Հոնվեդ» ակումբի երիտասարդական թիմի, ապա առաջին թիմի հետ, որը 1980 թվականին՝ 35 տարվա ընդմիջումից հետո, հաղթել է Հունգարիայի առաջնությունում։ Հետագայում Լայոշ Տիխին աշխատել է Քուվեյթի հավաքականի, ապա կրկին «Հոնվեդի» երիտասարդական կազմի հետ։
Լայոշ Տիխին մահացել է 1999 թվականի հունվարի 6-ին Բուդապեշտում։


== Ձեռքբերումներ ==


=== Թիմային ===
Հունգարիայի չեմպիոն - 1954, 1955
Հունգարիայի գավաթակիր - 1964
Միտրոպայի գավաթակիր - 1959


=== Անհատական ===
Տարվա ֆուտբոլիստ Հունգարիայում - 1959
Հունգարիայի առաջնության լավագույն ռմբարկու (5) - 1959, 1961, 1962, 1963, 1964
Կենտրոնական Եվրոպայի գավաթի խաղարկության լավագույն ռմբարկու - 1955-1960


=== Մարզչական ===
Հունգարիայի չեմպիոն - 1980


== Ելույթների վիճակագրություն ==


=== Կարիերայի վիճակագրություն ===


=== Ակումբային կարիերա ===


== Անձնական կյանք ==
Լայոշ Տիխիի կինն է եղել դերասանուհի Ժուժա Լախոցկին (հունգ.՝ Lehoczky Zsuzsa)։


== Ծանոթագրություններ ==


== Արտաքին հղումներ ==
Էջը rsssf.com կայքում
Էջը weltfussball.de կայքում
Բասկետբոլի ազգային ասոցիացիայի մրցաշրջանների ցանկ

Բասկետբոլի ազգային ասոցիացիան հիմնադրվել է 1946 թվականին՝ որպես Ամերիկայի բասկետբոլի ասոցիացիա (ԱԲԱ)։ Լիգան այժմյան անվանումը ընդունել է 1948-49 թվականների մրցաշրջանի սկզբին, երբ միավորվել է Բասկետբոլի ազգային լիգայի (ԲԱԼ) հետ։ Այժմ լիգայում խաղում է 30 ակումբ, որոնցից 29-ը գտնվում են ԱՄՆ-ում և 1-ը Կանադայում։ Դրանցից յուրաքանչյուր պարբերական առաջնության ընթացքում անցկացնում է 82 խաղ։ Պարբերական մրցաշրջանի ավարտից հետո յուրաքանչյուր դիվիզիոնի 8 լավագույն ակումբ դուրս է գալիս փլեյ-օֆ։ Կոնֆերենցիաների հաղթողները դուրս են գալիս NBA եզրափակիչ, որպեսզի որոշեն չեմպիոնին։
Արևելյան կոնֆերենցիայի հաղթողները NBA չեմպիոն են դարձել 38 անգամ, իսկ Արևմտյան կոնֆերենցիայի հողթոնղերը՝ 31 անգամ։ Այժմ գոյություն չունեցող կենտրոնական դիվիզիոնի հաղթողը 1 անգամ դարձել է NBA չեմպիոն։ Եվս 9 դեպքում այդպիսի ակումբները պարտվել են NBA եզրափակչում։ 6 ակումբ, որոնք դառնում էին պարբերական առաջնության առաջնորդ և այդ նույն մրցաշրջանին հաղթում էին NBA առաջնությունը, ընդգրկվում էին NBA-ի պատմության 10 լավագույն ակումբների ցանկի կազմում։


== Ցանկ ==


== Ծանոթագրություններ ==


== Արտաքին հղումներ ==
NBA & ABA League Index (անգլ.)
NBA.com (անգլ.)
Ժիրայր Վարդանյան (բուսաբան)

Անվան այլ կիրառումների համար տե՛ս՝ Ժիրայր Վարդանյան (այլ կիրառումներ)Ժիրայր Հմայակի Վարդանյան (օգոստոսի 28, 1952(1952-08-28), Եղեգնաձոր, Հայկական ԽՍՀ, ԽՍՀՄ), բուսաբան, կենսաբանական գիտությունների դոկտոր (1990), պրոֆեսոր (2002)։ ՀՀ ԳԱԱ թղթակից անդամ (2010)։


== Կենսագրություն ==
1975 թվականին ավարտել է Հայկական գյուղատնտեսական ինստիտուտը։ 1983 թվականից եղել է ՀՀ ԳԱԱ Բուսաբանության ինստիտուտի ծառագիտության բաժնի վարիչը։
1998-2000 թվականներին Հայաստանի կենսաբազմազանության 1-րդ ազգային զեկույցի շրջանակներում եղել է Ազգային փորձագիտական խմբի ղեկավար, 2001 թվականին բնական պաշարների կառավարման և չքավորության նվազեցման տեղական փորձագետ, 2003-2004 թվականներին՝ Հայաստանի ազգային հզորությունների կարիքների ինքնագնահատում գլոբալ բնապահպանական կառավարման կենսաբազմազանության փորձագետ։ 1995-2006 թվականներին ՀՀ ԳԱԱ Բուսաբանության ինստիտուտի տնօրենի տեղակալ՝գիտության գծով, 2006 թվականից՝ ՀՀ ԳԱԱ Բուսաբանության ինստիտուտի տնօրեն։
ՀՀ Բնապահպանության նախարարության կոլեգիայի անդամ է, ԳԷՀ հետ համագործակցության հանձնաժողովի անդամ, ՀՀ ԳԱԱ Բուսաբանական ինստիտուտի Գիտական խորհրդի նախագահ։


== Գիտական գործունեություն ==
Հեղինակ է շուրջ 100 գիտական հոդվածների, 5 մենագիր աշխատություններ։ Գիտական գործունեությունը վերաբերում է Հայաստանի անտառային դենդրոբազմազանության (դենդրոֆլորայի) ուսումնասիրությանը, դրա արժեքավոր և հազվագյուտ տեսակների ինտրոդուկցիայի, ինչպես նաև բուսաբանական այգիներում դենդրոհավաքածուների ստեղծմանը, բնական դենդրոպարկերի ստեղծման գիտական հիմունքների մշակմանը։


== Անդամակցություն ==
ԱՊՀ երկրների Բուսաբանական այգիների խորհրդի անդամ։
Հայաստանի և Ռուսաստանի բուսաբանական ընկերությունների անդամ։
ՀՀ Բնապահպանության նախարարության կոլեգիայի անդամ։
ԳԷՀ-ի հետ համագործակցության հանձնաժողովի անդամ։
ՀՊԱՀ-ում գործող 011 մասնագիտական խորհրդի անդամ։
«Հայաստանի կենսաբանական հանդես» և „Takhtajania” գիտական հանդեսների, խմբագրական կոլեգիաների անդամ։


== Մրցանակ ==
ՀՀ ԳԱԱ գովեստագիր (1985)
ՀՀ ԳԱԱ Վաստակագիր (2008)


== Երկեր ==
Ծառագիտություն։ Դասագիրք, Հայկական գյուղատնտեսական ակադեմիա, Երևան, ՀԳԱ, 2005։
Անտառագիտական և կանաչապատման տերմինների հայերեն-ռուսերեն-անգլերեն բացատրական բառարան։ Երևան, ՀՀ ԳԱԱ Բուսաբանության ինստիտուտի հրատարակչություն, 2008 (համահեղինակ)։


== Ծանոթագրություններ ==
Կոլորադո (այլ կիրառումներ)

Կոլորադո կարող է վերաբերել՝

Կոլորադո - նահանգ ԱՄՆ-ի արևմուտքում։
Կոլորադո (գետ) - գետ ԱՄՆ-ում և Մեքսիկայում։
Կոլորադո (գետ Տեխասում) - Գետ ԱՄՆ-ի Տեխաս նահանգում։
Կոլորադոյի սարավանդ - սարավանդ Հյուսիսայի Ամերիկայի Կորդիլիերաների Ներքին գոտում։
Կոլորադո Սպրինգս - քաղաք ԱՄՆ-ի արևմուտքում։
Բարդի Սիմոնի

Բարդի Սիմոնի (լատ.՝ Populus simonii), ուռազգիների ընտանիքի, բարդի ցեղի բույս։


== Նկարագրություն ==
Տերևաթափ ծառ է՝ մինչև 20 մ բարձրությամբ և 0,8-1,2 մ բնի տրամագծով։ Երիտասարդ ընձյուղները բարակ են, մի փոքր դեպի ցած հակված, մերկ կամ մազմզուկապատ, կարմրագորշավուն, փայլուն, խոշոր ոսպնյակներով ու 4-5 երկարավուն խցանային ելուստներով ծածկված, որոնք ընձյուղին անկյունավոր տեսք են տալիս։ Բողբոջները խոշոր են, երկարավուն սրածայր, մերկ, կպչուն։ Տերևները շեղանկյունաձև են կամ շեղանկյուն-էլիպսաձև, միանգամից սրվող, լայն կամ նեղ սեպաձև հիմքով, 4-12 սմ երկարությամբ և 3-8 սմ լայնությամբ, վերևից մուգ կանաչավուն, կարմրավուն ջղերով, ներքևի կողմից սպիտակակապտավուն, մանր-սղոցաեզր։ Վարսանդային կատվիկների երկարությունը հասնում է 2-2,5 սմ-ի, մերկ են։ Պտղատուփերի երկարությունը 3-4 մմ է, տանձանման են, մերկ կամ մազմզուկապատ, 2-3 փեղկերով։


== Տարածվածություն ==
Բնական պայմաններում տարածված է Սիբիրում, Հյուսիսային Չինաստանում, Մանջուրիայում, Կորեայում, Մոնղոլիայի արևելքում։ Հայաստանի տարածքում հանդիպում է գրեթե ամենուրեք։ Առանձնապես շատ է տարածված Սևանի ավազանում, Կամոյում, Մարտունիում, Վարդենիսում։ Լավ է աճում նաև Շիրակի դաշտում, Ապարան-Հրազդանում և Արարատյան դաշտում։ Հաճախ է հանդիպում Երևանի կանաչ տնկարկներում, որտեղ լավ է դիմանում օդի չորությանը և ժամանակավոր երաշտին։ Բազմանում է կտրոններով։


== Ծանոթագրություններ ==
Ադրա (Իսպանիա)

Անվան այլ կիրառումների համար տե՛ս՝ Ադրա (այլ կիրառումներ)Ադրա (իսպ.՝ Adra), բնակավայր և մունիցիպալիտետ Իսպանիայում։ Գտնվում է Ալմերիա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Պոնիենտե Ալմերիենսե շրջանում։ Տարածքը կազմում է 90 կմ2։ Բնակչությունը` 24512 մարդ (2010 թվականի տվյալներով)։ Պրովինցիայի վարչական կենտրոնից գտնվում է 53 կմ հեռավորության վրա։


== Ժողովրդագրություն ==


== Արտաքին հղումներ ==
Պաշտոնական կայք
Adra Archived 2007-09-29 at the Wayback Machine.
Más información sobre Adra Archived 2012-09-25 at the Wayback Machine.
Noticia: Los restos hallados en Barranco Almerín son de la Edad de Bronce
Real Club Náutico de Adra(չաշխատող հղում)
Օգիբ (Ուստ-Դոնեցկի շրջան)

Օգիբ (ռուս.՝ Огиб), ավան Ռուսաստանի Ռոստովի մարզի Ուստ-Դոնեցկի շրջանում։ Մտնում է Նիժնեկուդրյուչենսկի գյուղական համայնքի կազմի մեջ։
Թախթիրզա

Թախթիրզա, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։ Գտնվում էր Արդովայի դաշտում, Եվդոկիա քաղաքից հարավ։


== Բնակչություն ==
XX դարի սկզբներին ուներ 35 տուն հայ բնակիչ։


== Պատմամշակութային կառույցներ ==
Թախթիրզան ուներ Ս. Աստվածածին անունով եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սաբլիմինալ

Յակով"Կոբի" Շիմոնի (եբրայերեն՝ יעקב "קובי" שמעוני‎, նոյեմբերի 13, 1979(1979-11-13), Թել Ավիվ, Իսրայել), ավելի հայտնի որեպս Սաբլիմինալ (անգլ.՝ Subliminal, եբրայերեն՝ סאבלימינל‎), իսրայելցի ռեփեր և երաժշտական պրոդյուսեր։


== Կենսագրություն ==
Ծնվել է 1979 թվականի նոյեմբերի 9-ին Թել Ավիվում՝ պարսկահրեա մոր և թունիսահրեա հոր ընտանիքում։ 12 տարին հասակից Սաբլիմինալը սկսում է ելույթներ ունենալ, իսկ 15 տարեկան հասակում նա հանդիպում է Յոավ Էլիասիին, ում հետ ընկերանում է, քանի որ երկուսն էլ մեծ սեր են ունենում հիփ հոփի նկատմամբ։
1995 թվականին Սաբլիմինալը և Յոավ Էլիասին սկսում են հիփ հոփ երաժշտության ելույթներ ունենալ Իսրայելի տարբեր ակումբներում՝ հագնելով պարկաձև հագուստ և կրելով ոսկյա շղթաներ։ Նրանց ճանաչվածությունը արագ տարածվում է երիտասարդության մոտ, և որոշ ժամանակ անց Սաբլիմինալը և Էլիասին «Լույս Սիոնից» վերնագրով ձայներիզ են թողարկում։
2000 թվականին՝ Երկրորդ ինտիդաֆադայի բռնկման ժամանակ Սաբլիմինալը և Էլիասին սկսում են հայրենասիրական երգեր գրել։ Շուտով նրանց սկսում են անվանել «սիոնիստական հիփ հոփ երգիչներ» և այդ անվանումը նրանք կրում են առ այսօր։ Հետագայում, հիմնապես տարբերվելով «օրենքից դուրս» բնույթի հիփ հոփի ներկայացուցիչներից, Սաբլիմինալը և Էլիասին քաջալերում են ծառայությունը բանակում, քննադատելով թմրանյութերի և ծխախոտի օգտագործումը։
2010 թվականին Սաբլիմինալը ամուսնանում է Ինես Գոլդբերգի հետ։


== Արտաքին հղումներ ==
Սաբլիմինալի ֆեյսբուքյան էջը
The Light & The Shadow / Ha'or Ve'hatzel Album on Emusic.com 
TACT Records site
Բերլեզովո

Բերլեզովո (ռուս.՝ Берлезово), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սպիրիֆերիդներ

Սպիրիֆերիդներ (լատ.՝ Spiriferida), փականքավոր ուսոտանիների անհետացած խումբ, ապրել են օրդովիկից մինչև միջին յուրա։ Խեցին կազմված է փորի և մեջքի, հիմնականում լայնակի ձգված ուռուցիկ փեղկերից։ Սպիրիֆերիդներ ունեցել են մերձհատակային ապրելակերպ, ամրանալով սուբստրատին խեցու հատուկ անցքից դուրս եկող մարմնի ելուստի՝ «ուոիկի» օգնությամբ։ Սպիրիֆերիդներ մեծ նշանակություն ունեն պալեոզոյան նստվածքների շերտագրության համար։ ՀԽՍՀ-ում սպիրիֆերիդներ մեծ տարածում ունեն դևոնի և ստորին կարբոնի նստվածքներում։
Փետրվարի 21

Փետրվարի 21, տարվա 52-րդ օրն է։

Տարվա ավարտին մնում է 313 (նահանջ տարիներին՝ 314) օր։


== Դեպքեր ==
1848 - Կառլ Մարքսը և Ֆրիդրիխ Էնգելսը հրատարակում են «Կոմունիստական կուսակցության մանիֆեստը» Լոնդոնում
1944 - Միսաք Մանուշյանը իր խմբի 21 անդամների հետ միասին մահապատժի է ենթարկվել Փարիզի Սյուրեն արվարձանի Ֆորտ Մոն-Վալերյեն ամրոցում։


== Ծնունդներ ==
1834 - Ֆրիդրիխ Մյուլլեր, գերմանացի հայագետ (վ. 1898)
1836 - Լեո Դելիբ, ֆրանսիացի նշանավոր երգահան (մ. 1891)
1888 - Երվանդ Կողբետլյանց, ռուսահայ մաթեմատիկոս, երկրաֆիզիկոս և գյուտարար (վ. 1974)
1893 - Անդրես Սեգովիա, իսպանացի կիթառահար, համարվում է ժամանակակից ակադեմիական կիթառային երաժշտության հիմնադիրը (մ. 1987)
1937 - Միքայել Վարտանով, վավերագրական կինոյի վարպետ
1909 - Բաբկեն Քոլոզյան, նկարիչ, մանկավարժ
1958 - Հրաչիկ Թավադյան, Հայաստանի մարզական գործիչ, Տիգրան Պետրոսյանի անվան շախմատի կենտրոնական տան տնօրեն
1977 - Ջոնաթան Սաֆրան Ֆոեր, ամերիկացի գրող
1987 - Էշլի Գրին, դերասանուհի


== Մահեր ==
1852 - Նիկոլայ Գոգոլ, ռուս նշանավոր գրող, արձակագիր, դրամատուրգ, բանաստեղծ, գրաքննադատ, ռուս գրականության դասականներից մեկը (ծն. 1809)
1902 - Ալեքսանդր Երիցյան, հայագետ (ծ. 1841)
1944 - Միսաք Մանուշյան, հայ բանաստեղծ, ֆրանսիական դիմադրության շարժման մարտիկ, հակաֆաշիստ և ֆրանսիայի ազգային հերոս։
1945 - Անդրե Տարդիյո,ֆրանսիացի քաղաքական և պետական գործիչ
1972 - Գեորգի Ադամովիչ, ռուս պոետ-ակմեիստ, գրաքննադատ, թարգմանիչ
1984 - Միխայիլ Շոլոխով, ռուս արձակագիր, հրապարակախոս, Նոբելյան մրցանակի դափնեկիր (ծ․ 1905)։
1677 - Բենեդիկտ Սպինոզա, հոլանդացի փիլիսոփա, աթեիստ։
1919 - Լևոն Մանվելյան, հայ գրող
1996 - Վահագն Դավթյան, հայ բանաստեղծ (ծ․ 1922)
2018 - Թաթոս Գևորգյան, հայ ազատամարտիկ, «Արամ Մանուկյան» ջոկատի հրամանատար (ծ. 1956)


== Տոներ և հիշատակի օրեր ==
Մայրենի լեզվի միջազգային օրը։ Տոնվում է 2000 թվականից


== Ծանոթագրություններ ==
Ռոդրիգո Էլի

Ռոդրիգո Էլի (իտալ.՝ Rodrigo Ely, նոյեմբերի 3, 1993(1993-11-03), Լաժեադու, Ռիու Գրանդի դու Սուլ, Բրազիլիա), բրազիլացի ֆուտբոլիստ, պաշտպան։ Հանդես է գալիս իսպանական «Ալավես»-ի և Բրազիլիայի երիտասարդական հավաքականի կազմում։


== Ակումբային կարիերա ==


=== «Միլան», «Ռեջինա» ===
2010 թվականին Ռոդրիգոն միացել է «Միլան»-ի երիտասարդական թիմին։ Թիմի հիմնական կազմում բրազիլացին չի մասնակցել ոչ մի հանդիպման և տեղափոխվել է «Ռեջինա»։ Թիմի կազմում իր դեբյուտը նշել է Իտալիայի գավաթի խաղարկության շրջանակներում կայացած «Նոչերինայի» դեմ խաղում։ «Ռեջինայի» կազմում իր առաջին գոլը Էլին խփել է 2012 թվականի հոկտեմբերի 6-ին՝ «Նովարա»-ի դեմ խաղում։ Մեկ մրցաշրջանի ընթացքում Ռոդրիգոն մասնակցել է 30 հանդիպման՝ դառնալով 1 գոլի հեղինակ։


=== «Վարեզե» ===
2013 թվականին Ռոդրիգոն վարձակալական հիմունքներով տեղափոխվել է «Վարեզե»։ Թիմի կազմում իր դեբյուտը նշել է 2013 թվականի օգոստոսի 11-ին՝ «Վիչենցա»-ի դեմ խաղում։


=== «Ավելինո» ===
2014 թվականին Ռոդրիգո Էլին տեղափոխվել է Սերիա B-ում հանդես եկող «Ավելինո»։ Թիմի կազմում մասնակցել է 35 հանդիպման։


=== Վերադարձ «Միլան» ===
2015 թվականի հունիսի 9-ին Էլին վերադարձել է «Միլան»։ Նա թիմի հետ կնքել է 4-ամյա պայմանագիր։
Իր դեբյուտը նշել է 2015 թվականի օգոստոսի 23-ին՝ «Ֆիորենտինայի» դեմ խաղում։ Այդ խաղում նա ստացել է կարմիր քարտ, իսկ հանդիպումն ավարտվել է 2։0 հաշվով։


=== «Ալավես» ===
2017 թվականի հունվարին Ռոդրիգոն վարձակալական հիմունքներով տեղափոխվել է «Ալավես»։


== Միջազգային կարիերա ==
2014 թվականից Ռոդրիգո Էլին հանդես է գալիս Բրազիլիայի երիտասարդական հավաքականի կազմում։


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
(3143) Գենկամպբել

(3143) Գենկամպբել (անգլ.՝ Genecampbell), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 31-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 2,847599 ա. մ., առավելագույնը մոտենում է 2,6163 ա. մ. հեռավորության վրա և հեռանում 3,0789 ա. մ.։ Արեգակի շուրջ մեկ ամբողջական պտույտ է կատարում 1755,16 երկրային օրվա ընթացքում, իր ուղեծրով շարժվելով միջինում 0,205109 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3143) Գենկամպբել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սալտիկովների-Չերտկովների դաստակերտ

Չերտկովի դաստակերտ (ռուս.՝ Усадьба Черткова), դաստակերտ Մոսկվայում։ Հասցեն՝ Մյասնիցկայա փողոց, տուն 7։ Մշակութային ժառանգության դաշնային նշանակության օբյեկտ է (գրանցման համար՝ 7735278000)։


== Պատմություն ==
XVI դարում այս վայրում գտնվում էր Վոլինսկիների դաստակերտը։ XVII դարից կալվածքը պատկանել է Կասիմովյան խանության արքայորդիներին, սակայն մոտ 1728 թվականին նրանց ցեղն ընդհատվել է։ Քարե ապարանքով դաստակերտի հաջորդ տերն է դարձել իշխան Ալեքսեյ Գրիգորևիչ Դոլգորուկովը, սակայն կարճ ժամանակով. կայսրուհի Աննա Յոհանովնան թագադրումից հետո նրան ընտանիքի հետ աքսորել է Բերյոզով։ Դաստակերտի գլխավոր տունը կառուցվել է XVIII դարի կեսերին նոր սեփականատերեր Սալտիկովների կողմից։ XIX դարի կեսերի որոշ փոփոխություններով այն պահպանվել է մինչև օրս։
Դաստակերտը հայտնի է դարձել շնորհիվ Ալեքսանդր Դմիտրիևիչ Չերտկովի, որը կողաշենքերով և այգիով տունը գնել է 1831 թվականին։ Չերտկովը հավաքում էր Ռուսաստանի պատմության հետ կապված ամեն ինչ. մետաղադրամներ, ձեռագրեր, հրովարտակներ, քարտեզներ, դիմանկարներ։ Սակայն նրա հավաքածուի հիմնական արժեքը եղել է Ռուսաստանի պատմությանը նվիրված գրադարանը, որն այդ պահին եղել է ամենամեծը։ Այն ժամանակվա շատ գրողներ ընկերություն էին անում Չերտկովի հետ և աշխատում էին նրա հավաքածուի հետ։ Նրանց մեջ էին Պուշկինը, Պոգոդինը, Ժուկովսկին, Գոգոլը և այլք։ Տիրոջ որդին՝ Գրիգորին, հոր գրադարանը դարձրեց հանրամատչելի, նրա համար կահավորվել էր հատուկ հակահրդեհային կցակառույց, որը դուրս էր գալիս Ֆուրկասովյան նրբանցք, և 1863 թվականին դաստակերտում բացվել է Ռուսաստանում առաջին անվճար մասնավոր գրադարանը՝ «Մոսկվայի քաղաքային Չերտկովյան հանրային գրադարանը»։ 1871 թվականին Գ. Ա. Չերտկովը գրադարանը նվիրել է քաղաքին։
1871 թվականին Չերտկովից դաստակերտը գնել է Ն. Ա. Գագարինան, 1880 թվականին նոր սեփականատեր է դարձել Կ. Ն. Օբիդինան։ 1880-ական թվականների կեսերին շենքում ընթացել են Մոսկվայի ճարտարապետական ընկերության նիստերը, այնուհետև այնտեղ հավաքվում էին Գրական-արտիստական ակումբը և Գրական-արտիստական խմբակը, որի այցելուներից էին Մոսկվայի գեղարվեստական թատրոնի հիմնադիրները։ 1914 թվականին շենքը ձեռք է բերել Գ. Ա. Կեպպենը, որը պատրաստվում էր նրա փոխարեն կառուցել հինգհարկանի եկամտաբեր տուն, սակայն նոր սեփականատիրոջ մտադրություններին միջամտեց սկսված պատերազմը։
Բոլշևիկների իշխանության գալուց հետո դաստակերտը լքվեց, սակայն 1922 թվականին այնտեղ բացվեց «Գործարար ակումբը», որի նպատակն էր հին մասնագետների փորձի հաղորդումը նոր իշխանություններին։ 1927 թվականից այն կոչվում էր «Ժողովրդական տնտեսության աշխատողների ակումբ», 1936 թվականից՝ «Ինժեների և տեխնիկի տուն», 1955 թվականից՝ «Գիտատեխնիկական քարոզչության տուն»։
Վերջին վերականգնման ժամանակ շենքի ճակատը զարդարվել է անհայտ ծագման և «Հավատ ու պատիվ» գրությամբ զինանշանով։


== Ծանոթագրություններ ==
Կեմիյոկի

Կեմիյոկի (ֆիններեն՝ Kemijoki, շվեդերեն՝ Kemi älv), գետ Ֆինլանդիայի հյուսիսում։ Սկիզբ է առնում Մանսելկյա լեռնաշարքի հարավային լանջերից, թափվում Բալթիկ ծովի Բոտնիկի ծոցը։ Երկարությունը 552 կմ է, ստորին հոսանքում նավարկելի է։ Գետաբերանի մոտ Կեմի ծովային նավահանգիստն էր։


== Ծանոթագրություններ ==
Արսանիաս

Արսանիաս, գետ Հայկական լեռնաշխարհում, գործածական է լատիներեն աղբյուրներում։


== Ծանոթագրություններ ==
Աբական (այլ կիրառումներ)

Աբական կարող է վերաբերել՝

Աբական - քաղաք Ռուսաստանի Կրասնոյարսկի երկրամասում։
Աբական (գետ) - գետ Ռուսաստանի Կրասնոյարսկի երկրամասում։
Աբական (լեռնաշղթա) - լեռնաշղթա Ռուսաստանում։
Ջոն Ֆլեթչեր

Ջոն Ֆլեթչեր (անգլ.՝ John Fletcher, նոյեմբեր 1579 կամ 1579, Ռայ, Rother, Արևելյան Սասեքս, Արևելյան Սասիքս, Միացյալ Թագավորություն - օգոստոս 1625 կամ 1625, Լոնդոն, Անգլիայի թագավորություն), անգլիացի դրամատուրգ։
Ջոն Ֆլեթչերը գրել է մի շարք տրագիկոմեդիաներ, նաև որոշ պիեսներ՝ Ֆրենսիս Բոմոնթի, Ֆ. Մեսինջերի և այլոց հեղինակակցությամբ։


== Ծանոթագրություններ ==
Հետաքննությունների պետական բյուրո (Ուկրաինա)

Հետաքննությունների պետական բյուրո (ուկրաիներեն՝ Державне бюро розслідувань України), Ուկրաինայի կենտրոնական իրավապահ մարմինը, որի ստեղծումը նախատեսված էր Ուկրաինայի Քրեական դատավարության օրենսգրքով մինչև 2017 թվականի նոյեմբերի 20-ը։ Բյուրոն իր գործունեությունը սկսել է 2018 թվականի նոյեմբերի 27-ին։ Տվյալ մարմինը Հանրային իրավունքի իրավաբանական անձ է, իր լիազորություններն իրականացնում է անմիջականորեն և տարածքային կառավարման միջոցով։
Գերատեսչության նպատակներն ու խնդիրները քրեական գործերի քննությունն են, որոնցում առկա են իրավապահները, դատավորները և բարձրագույն պաշտոնյաները (նախարարներից մինչև պետական վարչությունների պետեր)։ Ժամանակի ընթացքում բյուրոն վերջնականապես կստանձնի դատախազության մինչդատական (նախնական) քննության գործառույթը։ Վերջինս հետաքննությամբ զբաղվում է 1996 թվականից սկսած՝ ժամանակավոր հիմունքներով՝ Ուկրաինայի Սահմանադրության 9 անցումային դրույթների համաձայն։
Հետաքննությունների պետական բյուրոյի մասին Ուկրաինայի օրենքն ընդունվել է 2015 թվականի նոյեմբերի 12-ին, նախագահի կողմից ստորագրվել է 2016 թվականի հունվարի 14-ին, ուժի մեջ է մտել 2016 թվականի մարտի 1-ին։
2020 թվականի մարտի 17-ին բյուրոյի տնօրենի պաշտոնակատար է դարձել Ալեքսանդր Սոկոլովը։


== Ծանոթագրություններ ==
Tears in Heaven

Tears in Heaven, (թարգմանաբար՝ «Արցունքներ երկնքում»), 1992 թ. թողարկված երգ Էրիկ Կլեպտոնի կատարմամբ։
1991 թ. մարտի 20-ին Կլեպտոնի 4-ամյա որդին՝ Քոնորը, ով ապրում էր մոր՝ դերասանուհի Լորա Դել Սանտոյի հետ, մահացավ՝ ընկնելով նյույորքյան երկնաքերի 53-րդ հարկից։ 9 ամիս շարունակ Կլեպտոնը վշտից կուրացած էր. նա չէր ստեղծագործում և ելույթներ ունենում։
Երբ Կլեպտոնը կարողացավ ուշքի գալ վշտից, նրա առաջին աշխատանքը եղավ Ուիլլ Ջենինգսոնի հետ «Help Me Up» (Օգնիր ինձ բարձրանալ) ստեղծագործությունը՝ գրված «Rush» ֆիլմի համար։ Այնուհետև Կլեպտոնն ասաց, որ ցանկանում է երգ գրել որդու մասին, որի համար հարմար տեղ էր գտել ֆիլմում։ Արդեն պատրաստ էր առաջին տունը, և նա խնդրեց Ջենինգսոնին օգնել գրելու տեքստը։ Սկզբում վերջինս հրաժարվեց, քանի որ թեման չափազանց անձնական էր ըստ նրա, սակայն Կլեպտոնը պնդեց իրենը։
Կլեպտոնը բազմիցս է ասել, որ այս երգը օգնել է իրեն հաղթահարել վիշտը։ 2004 թվականից հետո նա այլևս չի կատարել այն (ինչպես նաև «My Father's Eyes» երգը)։
2004 թ. երգը 362-րդն էր «Rolling Stone's» թերթի կողմից կազմված «The 500 Greatest Songs of All Time» (Բոլոր ժամանակների 500 լավագույն երգերը) երգերի վարկանիշային ցանկում։ 1993 թ. ստացել է Գրեմմի մրցանակ։


== Հիթ-շքերթներ ==


== Հավաստագրումներ ==


== Ծանոթագրություններ ==
Մեծ ճգնաժամ

Մեծ ճգնաժամ, համաշխարհային տնտեսական ճգնաժամ, որը տեղի է ունեցել հիմնականում 1930-ական թվականներին և սկիզբ առել Միացյալ Նահանգներից։ Մեծ ճգնաժամի ժամանակահատվածը տարբեր երկրներում տարբեր է, շատ երկրներում այն սկսվել է 1929 թվականին և ավարտվել 1941 թվականին։ Այն ամենաերկար, ամենախորը և ամենասփռված տնտեսական ճգնաժամն էր 20-րդ դարում։ 21-րդ դարում Մեծ ճգնաժամի օրինակը օգտագործում են համաշխարհային տնտեսական ճգնաժամները հաղթահարելու համար։
Ճգնաժամը սկսվեց Միացյալ Նահանգներում երբ 1929 թվականի սեպտեմբերի 4-ին տեղի ունեցավ արժեթղթերի մեծ անկում, և համաշխարհային նորություններում այն հայտնի դարձավ 1929 թվականի հոկտեմբերի 29-ի ֆոնդային բորսաներ ինդեքսների աննախադեպ մեծ անկումից հետո (հայտնի որպես Սև երեքշաբթի)։ 1929-ից 1932 թվականներին համաշխարհային Համախառն ներքին արդյունքը (ՀՆԱ) ընկավ 15%-ով։ Համեմատության համար, 2008-2009 թվականների համաշխարհային ճգնաժամի արդյունքում համաշխարհային ՀՆԱ-ն ընկավ մոտ 1%։ Որոշ տնտեսություններ սկսեցին վերականգնվել 1930-ական թվականների կեսերից, սակայն շատ երկրներում Մեծ ճգնաժամի բացասական հետևանքները տևեցին մինչև Երկրորդ համաշխարհային պատերազմի սկիզբը։
Մեծ ճգնաժամը ծանր հարված հասցրեց և հարուստ և աղքատ երկրներին։ Անձնական եկամուտը, հավաքված հարկերը, շահույթը և գները անկում ապրեցին, իսկ միջազհգային առևտուրը նվազեց ավելի քան 50%-ով։ ԱՄՆ-ում գործազրկությունը հասավ 25%-ի, իսկ շատ երկրներում այդ ցուցանիշը 33% էր։
Ամբողջ աշխարհի քաղաքներին մեծ հարված հասցվեց, հատկապես նրանց, որտեղ ծանր արդյունաբերություն մեծ տեղ էր գրավում։ Համաշխարհային պահանջարկը մեծ անկում ապրեց։ Գյուղատնտեսությունը նույնպես անմասն չմնաց, քանի որ հացահատիկի գները ընկան 60%-ով։
։


== Սկիզբ ==

Տնտեսական պատմիչները սովորաբար Մեծ ճգնաժամի սկիզբ են համարում 1929 թվականի հոկտեմբերի 29-ին ԱՄՆ ֆոնդային բորսայում գների հանկարծակի անկումը։ Այուամենայնիվ որոշները կարծում են, որ այն Մեծ ճգնաժամի առիթներից էր և ոչ հիմնական պատճառը։
Չնայած Ուոլ Սթրիթի ճգնաժամին որոշ ժամանակ լավատեսությունը մնաց։ Ջոն Դևիսոն Ռոքֆելլերն ասել էր,-«Այս օրերում շատերը տուժեցին։ Իմ կյանքի 93 տարիներին ճգնաժամերը եկել և գնացել են։ Միշտ կայունությունը վերադարձել է և կվերադառնա նորից։» Ֆոնդային բորսան սկսեց աճել 1930 թվականի սկզբին` վերադառնալով 1929 թվականի մակարդակին ապրիլին։ Սակայն այն դեռ 30%-ով ցածր էր 1929 թվականի սեպտեմբերի մակարդակից։
Պետությունը և մասնավոր հոտվածը 1930 թվականի առաջին կեսին ավելի շատ ծախսեցին քան նախորդ տարվա միևնույն ժամանակահատվածում։ Մյուս կողմից հաճախորդները, որոնք մեծ կորուստներ ունեցան ֆոնդայում բորսայի անկման ժամանակ, կրճատեցին իրենց ծախսերը 10%-ով։ Բացի դրանից 1930-ական թվականների կեսերին երաշտ մեծ հարված հասցրեց ԱՄՆ-ի գյուղատնտեսությունը։
1930 թվականի կեսերին տոկոսադրույները ընկան ծացրագույն մակարդակին, սակայն սպասված դեֆլացիան և ծասխումների կրճատումը բերեց ներդրումների կրճատման։ 1930 թվականի մայիսին ավտոմեքենաների վաճառքները նվազեցին` հասնելով 1928 թվականի մակարդակին։ Գները հիմնականում անկում ապրեցին, չնայած աշխատավարձերը մնացին կայուն 1930 թվականին։


=== Տնտեսական ցուցանիշներ ===
Տնտեսական ցուցանիշների փոփոխություն 1929-32 թվականներին


== Ծանոթագրություններ ==
Աբրահամ Ղռամատիկոս

Աբրահամ Ղռամատիկոս, XII դարի հույն հայերենագետ։ 1141 թ.-ին հայերեն է թարգմանել հույն հեղինակ Հովհան Ոսկեբերանի՝ Գրիգոր Լուսավորչին նվիրված ներբողը, որը հետագայում չափածոյի է վերածել Ներսես Շնորհալին։


== Գրականություն ==
Ալիշան Ղ., Հուշիկք հայրենյաց հայոց, հ. 2, 2 հրտ., Վնտ., 1921, Էջ 5
Մարշալ շրջան (Հարավային Դակոտա)

Անվան այլ կիրառումների համար տե՛ս՝ Մարշալ շրջան (այլ կիրառումներ)Մարշալ շրջան (անգլ.՝ Marshall County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 2.173 կմ² է, բնակչությունը՝ 4.656 մարդ (2010 թ. տվյալներով)։ Շրջկենտրոնն է Բրիտոն բնակավայրը։ Կազմավորվել է 1885 թ.։
Ֆուրմանովի փողոց (այլ կիրառումներ)

Ֆուրմանովի փողոց հասկացությունը կարող է վերաբերել.

Ֆուրմանովի փողոց (Դոնի Ռոստով)
Ֆուրմանովի փողոց (Կրասնի Սուլին)
Մաթի Նոյես

Մադլին Էշլի «Մաթի» Նոյես (անգլ.՝ Madeline Ashley "Maty" Noyes, օգոստոսի 25, 1997(1997-08-25), Corinth, Միսսիսիպի, ԱՄՆ), ամերիկացի երգչուհի և երգահան։ Նոյեսը հայտնի է դարձել 2015 թվականին՝ մասնակցելով The Weeknd-ի «Beauty Behind the Madness» ալբոմի և Kygo-յի «Stay» երգի ձայնագրություններին։ Այդ ժամանակից նա թողարկել է երկու մինի ալբոմ` «Noyes Complaint» (2016) և «Love Songs From A Lolita» (2018):


== Կենսագրություն ==


=== Վաղ կյանք ===
Ծնվել է 1997 թվականի օգոստոսի 25-ին, Միսսիսիպի նահանգի Քորինֆ քաղաքում։ Ունի քույր` Էբբին և եղբայր` Գրանտը։ Վաղ տարիքում նրա մայրը գրանցել է նրան դաշնամուրի դասերի, սակայն նա որոշել է, որ դա իր համար չէ։ 12 տարեկան հասակում Նոյեսը ակուստիկ կիթառ խնդրեց և մեկ շաբաթվա ընթացքում երգեր գրեց։ Նա իր առաջին` «Bigger» ստեղծագործությունը գրել է 12 տարեկան հասակում։ Նրա վրա ազդեցություն են ունեցել այնպիսի արտիստներ, ինչպիսիք են Բիթլզ խումբը, Ջոնի Քեշը, Էլվիս Փրեսլին, Մարվին Գեյը և Ջեյմս Բրաունը։ Նա ասել է, որ ատում էր դպրոցը և զգում էր, որ չէր համապատասխանում դրան, ոչ ոքի հետ չէր շփվում և դպրոցն ավարտելուց հետո չէր ցանկանում համալսարան հաճախել։
16 տարեկան հասակում նա համոզել է իր ծնողներին, որպեսզի թույլատրեն իրեն Նեշվիլ տեղափոխվել` երաժշտական կարիերան շարունակելու նպատակով։ Նա հաճախ երեկույթների ժամանակ ելույթ էր ունենում և կապեր ուներ շոուբիզնեսում։ Հետագայում նա տեղափոխվեց Լոս Անջելես, որպեսզի շարունակի իր կարիերան։


=== Կարիերա ===
Դեռահաս տարիքում Նոյեսն իր վոկալն է ձայնագրել The Weeknd-ի «Angel» երգի համար, որը Գրեմմի մրցանակակիր «Beauty Behind The Madness» ալբոմից է և թողարկվել է 2015 թվականի օգոստոսին։ Նա ասել է, թե ինչպես է գրեթե անհայտ վոկալիստը հնարավորություն ստանում ելույթ ունենալ այնպիսի հաջողակ արտիստի հետ, ինչպիսին The Weeknd-ն է և որ դա հիանալի է և մեծ պատիվ։
Նույն թվականին ձայնագրել է Kygo-ի «Stay» երգի վոկալը։ Սինգլը ոսկե կարգավիճակ է ստացել մի քանի երկրներում, այդ թվում Մեծ Բրիտանիայում, Ավստրալիայում, Իտալիայում, Նոր Զելանդիայում և Լեհաստանում։ Kygo-ի հետ համատեղ համերգների ժամանակ երգը կենդանի կատարելու շնորհիվ Նոյեսը սկսեց բեմում իրեն ավելի ազատ դրսևորել ու հաղթահարել հնարավոր վախերը։ Հիվանդության պատճառով մեկ շոու բաց թողնելուց հետո Kygo-ի մենեջերը արգելել է նրան մասնակցել Hollywood Bowl-ի շոուներին։ Ամերիկացի երգչուհի Կեշան պաշտպանել է նրան, նշելով, որ Նոյեսի հետ «կեղտի պես» են վարվել (անգլ.՝ "like shit"):
2015 թվականին Նոյեսը թողարկել է «Haunted» երգը, որպես «Գաղտնիքը նրանց աչքերում» ֆիլմի սաունդթրեք։ 2016 թվականին նա թողարկել է իր դեբյուտային` «In My Mind» սինգլը, որը նրա առաջին` «Noyes Complaint» մինի ալբոմից է։ 2017 թվականին թողարկել է «Say It to My Face» սինգլը։


== Սկավառակագրություն ==


=== Մինի ալբոմներ ===


=== Սինգլներ ===


==== Որպես գլխավոր արտիստ ====


==== Որպես համագործակցող արտիստ ====


== Ծանոթագրություններ ==


== Արտաքին հղումներ ==
Կարասիխա (գյուղ, Վոսկրեսենսկի շրջան)

Անվան այլ կիրառումների համար տե՛ս՝ ԿարասիխաԿարասիխա (ռուս.՝ Карасиха), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միհրի մեհյան (Որդուար)

Անվան այլ կիրառումների համար տե՛ս՝ Միհրի մեհյան (այլ կիրառումներ)Միհրի մեհյան, հին հայկական հեթանոսական մեհյան Մեծ Հայքի Վասպուրական նահանգի Գողթան գավառի Որդուար (այժմ՝ Օրդուբադ) քաղաքում։ Այժմ այդ քաղաքը մտնում է Ադրբեջանական Հանրապետության կազմի մեջ։


== Ծանոթագրություններ ==
HandWallet

Հենդուոլեթ ծախսերի կառավարիչը կամ Հենդուոլեթն անվճար բջջային հավելված է, որը հնարավորություն է տալիս օգտատերերին հսկելու և կառավարելու իրենց եկամուտն ու ծախսերը։ Իր գոյության ընթացքում այն բեռնվել է ավելի քան 2,12 միլիոն անգամ, որի շնորհիվ օգտատերերը խնայել են ավելի քան 20 միլիոն ԱՄՆ դոլար։


=== Պատմություն ===
Սկզբում Հենդուոլեթը մշակվել է MediaVision-ի կողմից PalmPilot PDA համար 2002 թ․։ Այնուհետև այն վերանայվել է և հասանելի է նաև Windows Mobile, Symbian և Windows համակարգերի համար։ 2012 թ․ այն կրկին փոփոխվել է՝ հասանելի դառնալով նաև Անդրոիդ համակարգի համար։ Այս ընթացքում թողարկվել է մեկ բետա տարբերակ և 6 նոր տարբերակներ։

Բետա տարբերակի թողարկում - 2012 թ․ մայիսի 24
Տարբերակ 1 - 2012 թ․ հունիսի 5
Տարբերակ 2․0 - 2013 թ․ մայիսի 2 (բանկի հետ ավտոմատ սինխրոնիզացիայի և ձայնի ճանաչման համակարգերով)
Տարբերակ 3․0 - 2014 թ․ ապրիլի 1
Տարբրեակ 4․0 - 2016 թ․ դեկտեմբերի 11 (տվյալների ներմուծման և արտահանման հնարավորությամբ)
Տարբերակ 5 - 2016 թ․ մայիսի 1 (նոր օգտատերի ինտերֆեյսով)
Տարբերակ 6 - 2017 թ․ սեպտեմբերի 3 (ավելացված աշխատանքային խմբերով)


=== Առանձնահատկություններ ===
Հենդուոլեթը ներառում է՝

Բյուջեի կառավարում
Տարբեր փոխարժեքների հարցով աջակցություն
Ձայնի ճանաչում
GPS աջակցություն
Տվյալների ներմուծում և արտահանում
SMS բանկինգ
Վիջեթներ
Աշխատում է ավելի քան 50 լեզուներովՀենդուոլեթը հնարավորություն է տալիս օգտատերերին ստեղծել նոր հաշիվ և մուտքագրել տվյալները ձեռքով կամ ձայնի ճանաչման ֆունկցիայի միջոցով՝ կամ սինխրոնիզացնելով իրենց բանկի տվյալները հավելվածի հետ։ Այնուհետև, հավելվածը վերլուծում է ծախսային դինամիկան դիագրամների, գրաֆիկաների և աղյուսակների միջոցով և տրամադրում առաջարկություններ օգտատերերին իրենց գումարներն ավելի արդյունավետ կառավարելու վերաբերյալ։ Հավելվածը ստացել է 95% դրական արձագանք և 4․3 աստղ (5-ից) Google Play-ում գրեթե 21,000 արձագանքների արդյունքում։


=== Ծանոթագրություններ ===
Բելաբր (կանտոն)

Բելաբր (ֆր.՝ Bélâbre), Ֆրանսիայի կանտոն է, գտնվում է Կենտրոն շրջանում։ Էնդր դեպարտամենտի կանտոնն է։ Մտնում է Լը Բլան օկրուգի մեջ։ Համաձայն 2007 թվականի մարդահամարի կանտոնի բնակչությունը 3249 մարդ էր։Կանտոնի համարը 3604 է։ Կանտոնում կա 7 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Կույբիշևո (այլ կիրառումներ)

Կույբիշևո, կարող է վերաբերել՝

Կույբիշևո - գյուղ, Ուկրաինայի Կիրովոգրադի մարզի Բոբրինեցի շրջանում
Կույբիշևո - գյուղ, Ուկրաինայի Նիկոլաևի մարզի Սնիգիրյովկայի շրջանում
Կույբիշևո - գյուղ, Ուկրաինայի Պոլտավայի մարզի Օրոժիցյայի շրջանում
Կույբիշևո - քաղաքատիպ ավան, Ուկրաինայի Ղրիմի Ինքնավար Հանրապետության Բախչիսարայի շրջանում
Կույբիշևո - գյուղ Ռուսաստանի Դաշնության Ռոստովի մարզի Կույբիշևի շրջանում
Կույբիշևո - գյուղ Ռուսաստանի Խակասիա հանրապետության Բեյսկի շրջանի կազմում